जबलपुर। जंगल, मध्य भारत में बसे मध्यप्रदेश का जंगल। ये विद्या का समंदर था और वो इसकी शैतान मछली। पिता वकील थे, मगर विद्या बंजारों-सा जब-तब इन जंगलों में भटकता रहता था। फिर जब उसने 1951 में नागपुर के मॉरिस कॉलेज से बीए कर लिया तो जिंदगी के सवाल उसे यहीं खींचकर लाए।
जंगल में जवाब मिला विद्या को। उन्होंने एक कंपनी शुरू की। उसका नाम था एलविन कूपर प्राइवेट लिमिटेड। ये कंपनी आजादी के बाद के दशक में जंगल सफारी का आयोजन करती थी। जब जंगल का शोर, खौफ और बड़प्पन लेकर लोग सफारी से लौटते तो विद्या को लगता कि उसके खजाने की साखी में एक और शख्स का इजाफा हो गया।
मगर जिंदगी यूं ही तो जंगल में नहीं भटक सकती थी। इसका इलहाम उन्हें भी था। आखिर पिता रविशंकर शुक्ल ने उन्हें अपना अर्दली जो बना रखा था। शुक्ल सेंट्रल प्रोविंस के सबसे कद्दावर नेता थे। वकील थे, जब वे संविधान सभा की बैठकों में जाते तो विद्या का काम होता उनकी फाइलें समेटना। उनसे मिलने वालों का ब्यौरा रखना।
hin_Deva hin_Deva hin_Deva